Source: https://adp.skdp.sk/p/novely-danovych-zakonov-januar2020
Timestamp: 2020-01-21 11:06:16+00:00
Document Index: 10828142

Matched Legal Cases: ['§ 16', '§ 17', '§ 17', '§ 17', '§ 17', '§ 17', '§ 20', '§ 20', '§ 17', '§ 17', '§ 17', '§ 17', '§ 21', '§ 30', '§ 34', '§ 43', '§ 47', '§ 13', '§ 50', '§ 9', '§ 9', '§ 11', '§ 35', '§ 13', '§ 38', '§ 43', '§ 48', '§ 48', '§ 48', '§ 48', '§ 53']

Novely daňových zákonov
72,00 € | webinár 54,00 €
54,00 € | cena pre člena SKDP
Nepremeškajte príležitosť zareagovať včas na rozsiahle zmeny v daňových pravidlách, a získajte komplexný prehľad zmien v daňových zákonoch.
Národná rada schválila viaceré významné zmeny v oblasti zákona o dani z príjmov, ktoré nadobúdajú účinnosť už 1. decembra 2019, a časť zmien platí od roku 2020 – 2021 – 2022. Schválené boli aj viaceré novely zákona o DPH platné od 1.1.2020.
Pripravili sme pre Vás seminár zameraný na výklad schválených zmien v oblasti dani z príjmov pre fyzické ako aj právnické osoby a zároveň aj vysvetlenie avizovanych zmien v zákone o DPH.
Získajte včas spoľahlivý prehľad o dôležitých zmenách v daňových zákonov, ktorý Vám uľahčí pripraviť sa na nové pravidlá v praxi.
Lektor : Ing. Soňa Ugróczy, daňová poradkyňa SKDP, člen Metodicko-legislatívnej komisie pre DPH komory daňových poradcov,, spoločnosť TAX Ugróczy s.r.o. Odborná lektorka s dlhoročnou praxou v oblasti daňového práva, venuje sa najmä dani z pridanej hodnoty a dani z príjmov právnických osôb. Dlhodobo sa venuje publikačnej a lektorskej činnosti pre odbornú verejnosť.
Školenie prebieha v čase od 9:00 hod. do 15:30.
1) Novela zákona o dani z príjmov
Schválené zmeny týkajúce sa fyzických osôb (FO) ako aj právnických osôb (PO)
ruší sa opakované predkladanie dokladov na priznanie daňového bonusu ak sú splnené podmienky od 1.12.2019
doplnenie príjmov plynúcich zo zdrojov na území SR (§ 16) o príjem z prerozdelenia 413 – uplatní sa zrážková daň, a príjem sa zníži o hodnotu splateného príspevku na 413
doplnenie príjmov do zdrojov z územia SR aj príjem z vyplatenia oceňovacích rozdielov z precenenia pri zlúčení (416)
zmeny pre uplatnenie zmarenej investície pri dlhodobom finančnom majetku § 17 ods. 3 písm. g) ZDP
zavedenie obsahovej náplne oznámenia pri korešpondujúcej úprave základu dane § 17 ods. 6
veľká zmena pravidiel na položky podmienené zaplatením § 17 ods. 19 (vypustenie podmienky ak vstupujú takéto položky do obstarávacej ceny; vypúšťa sa podmienka zaplatenia na strane výnosov napr. marketingové štúdie, prieskum trhu; náklady na sprostredkovanie bez limitácie 20 % z hodnoty sprostredkovaného obchodu; doplnenie ďalších služieb a to vedenie firiem, poradenské služby v oblasti podnikania a riadenia; zmena pravidiel na normy a certifikáty, zmluvné pokuty, úroky z omeškania, paušálne náhrady, odstupné s podmienkou zaplatenia)
spresnenie pravidiel oddanenia trojročných záväzkov (úhrada zmenkou, nahradenie novým záväzkom § 17 ods. 32)
implementácia smernice o hybridných nesúladoch - § 17i
zmena pravidiel na tvorbu opravných položiek k pohľadávkam voči dlžníkovi v konkurze alebo reštrukturalizácií § 20 ods. 10
čiastočné uvoľnenie podmienky premlčania pri pohľadávkach – stačí 1 deň nepremlčania § 20 ods. 3
úprava zahrňovania pohľadávok do daňových výdavkov pri ich postúpení alebo odpísaní (§ 17 ods. 28, § 17a ods. 7, § 17b ods. 6 a § 17e ods. 14 ZDP)
rozšírenie okruhu subjektov, ktorým je možné bezodplatne darovať potraviny z dôvodu uplynutia doby trvanlivosti – daňová likvidácia § 21 ods. 2 písm. m)
POZOR pravidlá na odpočet daňovej straty počas najviac 5 bezprostredne po sebe nasledujúcich zdaňovacích období (aj nerovnomerne) s limitom 50 % na základ dane § 30 ods. 1
zvýšenie hranice pre povinnosť platenia preddavkov pre fyzické aj právnické osoby § 34
zmeny týkajúce sa peňažných a nepeňažných plnení medzi držiteľom a poskytovateľom zdravotnej starostlivosti § 43
zmeny v zaokruhľovaní pre všetky prepočty v zákone o dani z príjmov § 47
oslobodenie licenčných poplatkov a úrokov s podmienkou 24 mesiacov podielu na ZI bude možné uplatniť dodatočne
oslobodenie príjmu z predaja akcií v jednoduchej spoločnosti na akcie § 13c
rozšírenie prijímateľov podielu zaplatenej dane o o register mimovládnych neziskových organizácií § 50
a iné zmeny vrátane prechodných ustanovení zákona o dani z príjmov
Schválené zmeny pre fyzických osôb (FO):.
nové typy oslobodenia od dane z príjmu zo závislej činnosti tzv.nepeňažné benefity – od roku 2020 : vzdelávanie zamestnanca; lekárska preventívna prehliadka (povinná aj nepovinná platená zo SF); zvýšenie príspevku na ubytovanie, od roku 2021 : doprava do zamestnania do 60 eur mesačne; od roku 2022 : príspevok napr. na firemné večierky, teambuilding a iné benefity najviac do výšky 500 eur
úprava oslobodenia príjmov z predaja cenných papierov prijatých na regulovaný trh (obdobný regulovaný trh) § 9 ods. 1 písm. k)
zmena v oslobodení od dane pri príjmoch prijatých ako náhrady škôd, náhrady nemajetkovej ujmy, plnení poskytovaných na odstránenie alebo zmiernenie následkov mimoriadnej udalosti alebo plnenia z poistenia majetku a plnenia z poistenia zodpovednosti za škodu § 9 ods. 2 písm. i)
zrušenie nezdaniteľnej časti týkajúcej sa dobrovoľných príspevkov do II. piliera dôchodkového sporenia § 11 ods. 8 a 9
zmena okruhu príjmov z ktorých sa platia preddavky na daň z príjmov fyzických osôb, zmena výšky hranice pre povinnosť platenia preddavkov na daň § 35
2) ďalšie samostatné Novely zákona o dani z príjmov od 1. 1. 2020
zníženie sadzby dane z príjmov na 15 % pre vybraných daňovníkov fyzických aj právnických osôb
úprava súm nezdaniteľných časti základu dane z príjmov fyzických osôb
3 )informácia k novele zákona o DPH od 1. 1. 2020
zavádza sa fikcia dodania tovaru pri premiestnení tovaru do skladu v inom členskom štáte, ak nebol dodaný do 12. mesiacov po jeho naskladnení! – riziká registrácie v štátoch EU
zavádza sa zmena pravidiel na priradenie prepravy pri reťazovom obchode v rámci EU (tzv. dve dodania tovaru a jedna preprava) – nový § 13a
spresnenie definície ubytovacích služieb - § 38 ods. 4, zavedenie časového obdobia ubytovacích služieb
sprísnenie podmienok a ich preukazovania pre uplatnenia oslobodenia od dane pri intrakomunitárnom dodaní tovaru do EU podľa § 43
zavedenie oslobodenia od dane v colnom sklade, v osobitnom sklade a daňovom sklade § 48c, § 48ca, § 48d, § 48e
zavádza sa povinnosť opravy odpočítanej dane aj zo služieb, ktoré viedli k trvalému zvýšeniu hodnoty investičného majetku § 53a